余寬 (正德進士)

余寬（），字仲栗，號約中，浙江台州府臨海縣人，匠籍，明朝政治人物。

 生平 
弘治十七年（1504年）甲子科浙江鄉試第四十七名舉人，正德六年（1511年）中式辛未科進士。历官吏部文选司郎中，嘉靖三年（1524年）左順門事件被逮入狱，謫戍海南。五年（1526年）以御史谢汝仪言放归，卒于家。隆庆改元，褒錄先朝直言诸臣，复余寬职，赠大理寺卿《浙江通志》：余寬《旧浙江通志》字仲栗，临海人。正徳辛未进士，厯文选郎中。嘉靖甲申翰林部寺台諌诸臣力争兴献帝兴国太后本生二字不宜削，于金水桥南伏哭，帝命司礼监谕退不去，大怒，命錄诸姓名，收系为首者八人于狱，寬与焉。次日命拷讯，谪寬戍海南。丙戌以御史谢汝仪言放归，卒于家。隆庆改元，褒錄先朝直言诸臣，复寬职，赠大理寺卿。《大明世宗肃皇帝实录卷四十一》：嘉靖三年七月，六部等衙门尚书秦金、都御史王时中、侍郎何孟春等、翰林诸臣侍郎贾咏、学士豊熙等、太常寺等衙门卿汪举等、六科给事中张翀等、十三道御史余朝等、吏部郎中等官余宽等、户部黄待显等、兵部陶滋等、刑部相世芳等、工部赵儒等、大理寺正母德纯等、行人司正高莭等各上疏极言 章圣皇太后尊号不当去本生二字，疏入俱留中。群臣以前疏不下，朝罢则相率诣左顺门跪伏，或大呼 太祖高皇帝，或呼 孝忠皇帝，声彻于内。是日 上斋居文华殿，遣司礼监官谕令退，群臣固伏不起，求俞旨。 上乃遣司礼监官传谕曰： 恭穆献皇帝神主将至，册文祝文悉已撰定矣，尔等姑退。群臣仍伏不起。及午， 上命录诸臣姓名，执为首者学士豐熙、给事中张翀、御史余翱、郎中余宽、黄待显、陶滋、相世芳、寺正母德纯凡八人下诏狱。于是修撰杨慎、检讨王元正乃撼门大哭，一时群臣皆哭，声震阙庭。 上大怒，命逮五品以下员外郎马理等一百三十四人，悉下诏狱拷讯；四品以上及司务等官姑令待罪。。

 家族 
曾祖余彥信；祖父余允英；父余銑，母楊氏；繼母陳氏。具慶下。弟余宙、余宰、余浦、余洲、余沼、余海。

参考文献

Category:弘治十七年甲子科浙江鄉試舉人
K
Category:临海人
Category:匠籍進士
Category:明朝吏部文選司郎中